అట్టారీ/పుణే, జనవరి 21: పాకిస్థాన్ భారత్కి ఇచ్చిన మాట నిలబెట్టుకుంది. పొరపాటున నియంత్రణ రేఖను దాటి పాక్లోకి ప్రవేశించిన భారత సైనికుడిని సురక్షితంగా అప్పగించింది. గత ఏడాది జనవరిలో జరిగిన పఠాన్ కోట్ దాడికి ప్రతిగా అదే సంవత్సరం సెప్టెంబరులో పాక్ సైనిక స్థావరాలపై భారత సర్జికల్ దాడులు జరిపింది. ఈ సమయంలో భారతకు చెందిన జవాను చందు బాబులాల్ చవాన్(22) పొరపాటున సరిహద్దులు దాటి పాక్లోకి వెళ్లాడు. అప్పటి నుంచి చవాన్ను అప్పగించాలని భారత డిమాండ్ చేయడంతో అప్పగించేందుకు పాక్ అంగీకరించింది. శనివారం అట్టారీ-వాఘా సరిహద్దుల్లోని ఓ ప్రాంతంలో పాక్ సైన్యం చవాన్ను విడిచి పెట్టింది. బీఎస్ఎఫ్ అధికారులు చవాన్ను భారత భూభాగంలోకి తీసుకొచ్చారు. మహారాష్ట్రకు చెందిన చవాన్.. 37 రాష్ర్టీయ రైఫిల్స్లో జవాన్గా ఉన్నాడు. విధుల్లో భాగంగా సర్జికల్ దాడి జరిగినప్పుడు కశ్మీర్ సరిహద్దుల్లో ఉన్నాడు. చవాన్ విడుదలపై ఆయన సోదరుడు జవాన్ అయిన భూషణ్ చవాన్ సంతోషం వ్యక్తం చేశారు. సైనికాధికారులకు కృతజ్ఞతలు తెలిపారు. బాబూలాల్ పాక్కి చిక్కారని తెలియడంతో గత ఏడాది ఆయన అమ్మమ్మ హఠాన్మరణం చెందారు. ఆమె అస్థికలను బాబూలాల్ కోసం దాచి ఉంచారు. లాల్ భారత్కి క్షేమంగా తిరిగి వస్తాడని, అప్పుడు ఆయన చేతులతో అస్థికలను నిమజ్జనం చేయించడం ద్వారా తుది క్రియలు పూర్తి చేయాలని నిర్ణయించామని లాల్ కుటుంబ సభ్యులు పుణేలో తెలిపారు.
attary/pune, janavari 21: pakisthan bharatki ichina maata nilabettukundi. porapaatuna niyantrana rekhanu daati paakloki pravesinchina bhaarata sainikudini surakshitamgaa appaginchindi. gatha edaadi janavarilo jarigina pathaan kot daadiki pratigaa adhe samvatsaram septembarulo pak sainika sthaavaraalapai bhaarata sarjical daadulu jaripindi. ee samayamlo bhaarataku chendina javaanu chandu babulal chawan(22) porapaatuna sarihaddulu daati paakloki vellaadu. appati nunchi chavaannu appaginchaalani bhaarata demand cheyadamtho appaginchenduku pak angeekarinchindi. sanivaaram attary-vagha sarihaddulloni oo praantamlo pak sainyam chavaannu vidichi pettindi. bsf adhikaarulu chavaannu bhaarata bhuubhaagamlooki teesukochaaru. maharashtraku chendina chawan.. 37 rashrtiiya raifilslo jawanga unnaadu. vidhullo bhagamga sarjical daadi jariginappudu kashmir sarihaddullo unnaadu. chawan vidudalapai aayana sodarudu jawan ayina bhushan chawan santosham vyaktam chesaru. sainikaadhikaarulaku krutagnatalu telipaaru. baboolal paakki chikkaarani teliyadamtho gatha edaadi aayana ammamma hataanmaranam chendaaru. aame asthikalanu baboolal kosam daachi unchaaru. lal bharatki kshemangaa tirigi vastaadani, appudu aayana chetulatho asthikalanu nimajjanam cheyinchadam dwara tudi criyalu puurti cheyalani nirnayinchaamani lal kutumba sabhyulu punelo telipaaru.